2018. gada 22. maijā Noteikumi Nr. 298

Rīgā (prot. Nr. 25 23. §)

**Grozījumi Ministru kabineta 2014. gada 11. marta noteikumos Nr. 134 "Noteikumi par vienoto veselības nozares elektronisko informācijas sistēmu"**

Izdoti saskaņā ar Ārstniecības likuma

78. panta otro daļu un 79. panta 1.1 daļu

Izdarīt Ministru kabineta 2014. gada 11. marta noteikumos Nr. 134 "Noteikumi par vienoto veselības nozares elektronisko informācijas sistēmu" (Latvijas Vēstnesis, 2014, 52. nr.; 2015, 248. nr.; 2016, 233. nr.; 2017, 171. nr.; 2018, 42. nr.) šādus grozījumus:

1. Papildināt noteikumus ar 6.16.1 apakšpunktu šādā redakcijā:

"6.16.1 dati par personas tiesībām saņemt valsts apmaksātās medicīniskās palīdzības minimumu vai veselības aprūpes pakalpojumus valsts obligātās veselības apdrošināšanas ietvaros;".

2. Papildināt 11.2. apakšpunktu aiz skaitļa "6.16." ar skaitli "6.16.1".

3. Izteikt 11.4.2. apakšpunktu šādā redakcijā:

"11.4.2. šo noteikumu 3. pielikumā norādītos datus nekavējoties, bet ne vēlāk kā piecu darbdienu laikā pēc pacienta izrakstīšanas no stacionārās ārstniecības iestādes. Ja pacienta izmeklējumu rezultāti saņemti pēc datu iesniegšanas veselības informācijas sistēmā, ārstniecības iestāde jaunākos datus iesniedz nekavējoties, bet ne vēlāk kā piecu darbdienu laikā pēc izmeklējumu rezultātu saņemšanas;".

4. Svītrot 17.3. apakšpunktu.

5. Izteikt 18. punkta ievaddaļu šādā redakcijā:

"18. Piešķirtās lietotāja tiesības ārstniecības personai vai ārstniecības atbalsta personai anulē:".

6. Aizstāt 26. punktā vārdus un skaitli "un 14 dienas pēc izrakstīšanās no tās" ar vārdiem "un piecas darbdienas pēc izrakstīšanas no tās, bet, ja pacienta izmeklējumu rezultāti saņemti pēc viņa izrakstīšanas no stacionārās ārstniecības iestādes, – ne ilgāk kā piecas darbdienas pēc izmeklējumu rezultātu saņemšanas".

7. Izteikt 28. punktu šādā redakcijā:

"28.Ārstniecības atbalsta persona veselības informācijas sistēmā ir tiesīga piekļūt šo noteikumu 6.1., 6.2., 6.4., 6.5. un 6.6. apakšpunktā norādītajiem datiem, kā arī apstrādāt tos pacienta datus, kurus tā ievadījusi veselības informācijas sistēmā."

8. Papildināt noteikumus ar 28.1 punktu šādā redakcijā:

"28.1Ārstniecības atbalsta persona – ārstniecības iestādes klientu un pacientu reģistrators –, apstrādājot pacienta pierakstu veselības aprūpes pakalpojuma saņemšanai, papildus šo noteikumu 28. punktā minētajām tiesībām veselības informācijas sistēmā ir tiesīga apstrādāt šo noteikumu 6.13. un 6.16.1 apakšpunktā un 2. pielikuma 1., 2., 3., 4., 6., 7., 8. un 9. punktā iekļautos datus. Apstrādājot ierobežotas pieejamības datus par pacientu, ārstniecības iestādes klientu un pacientu reģistrators nav tiesīgs labot vai dzēst cita veselības informācijas sistēmas lietotāja ievadītos datus, izņemot šo noteikumu 6.13. apakšpunktā minētos."

9. Papildināt III nodaļu ar 33.5 punktu šādā redakcijā:

"33.5 Veselības inspekcija apstrādā visus veselības informācijas sistēmā uzkrātos ierobežotas pieejamības datus par pacientiem, izņemot šo noteikumu 6.14.5., 6.16. apakšpunktā un 9. punktā minētos datus."

10. Aizstāt 39.1 punktā skaitļus un vārdus "6.14.1., 6.14.3., 32.4.3. un 32.4.4. apakšpunkts" ar skaitļiem un vārdiem "6.14.1. un 6.14.3. apakšpunkts".

11. Papildināt noteikumus ar 39.2 punktu šādā redakcijā:

"39.2 Šo noteikumu 32.4.3. un 32.4.4. apakšpunktā minēto prasību izpildi veselības informācijas sistēma nodrošina, sākot ar 2019. gada 25. maiju."

12. Aizstāt 41. punktā skaitli "2018." ar skaitli "2021.".

13. Aizstāt 42. punktā skaitli "2019." ar skaitli "2022.".

14. Izteikt 43. punktu šādā redakcijā:

"43. Šo noteikumu 31. punkts stājas spēkā 2022. gada 1. janvārī. Līdz 2021. gada 31. decembrim pacients veselības informācijas sistēmas datiem piekļūst, autentifikācijai veselības informācijas sistēmā izmantojot kādu no Latvijas valsts portāla [www.latvija.lv](http://www.latvija.lv) piedāvātajiem autentifikācijas veidiem."

15. Papildināt noteikumus ar 43.1, 43.2 un 43.3 punktu šādā redakcijā:

"43.1 Līdz 2021. gada 31. decembrim pacients, kuram nav iespējas piekļūt veselības informācijas sistēmai atbilstoši noteiktajiem autentifikācijas veidiem, var:

43.1 1. piešķirt tiesības citai personai apstrādāt veselības informācijas sistēmā uzkrātos datus pacienta vietā vienā no šādiem veidiem:

43.1 1.1. uzrādot personu apliecinošu dokumentu, iesniegt klātienē Nacionālajā veselības dienestā iesniegumu, kurā norādīts tās personas vārds, uzvārds un personas kods, kura būs tiesīga apstrādāt veselības informācijas sistēmā uzkrātos datus pacienta vietā, kā arī termiņš, uz kuru šīs tiesības piešķiramas;

43.11.2. nosūtīt pa pastu Nacionālajam veselības dienestam pilnvaru, kurai ir notariāli apliecināts paraksta īstums, par personas tiesībām apstrādāt veselības informācijas sistēmā uzkrātos datus pacienta vietā;

43.1 2. atcelt tiesības citai personai apstrādāt veselības informācijas sistēmā uzkrātos datus pacienta vietā, iesniedzot Nacionālajā veselības dienestā attiecīgu iesniegumu.

43.2Nacionālais veselības dienests nodrošina šo noteikumu 43.11. apakš­punktā minētās informācijas iekļaušanu veselības informācijas sistēmā par pacienta pilnvaroto personu vai šīs informācijas dzēšanu triju darbdienu laikā pēc šo noteikumu 43.1 punktā minētā iesnieguma vai pilnvaras saņemšanas.

43.3Jašo noteikumu 2. pielikumā minētā medicīniskā dokumenta izsniegšana elektroniski veselības informācijas sistēmā pacienta apmeklējuma laikā nav iespējama tehnisku iemeslu dēļ un pacientam nosūtījums nepieciešams veselības aprūpes pakalpojuma saņemšanai steidzamības kārtā, ārstniecības iestādei nosūtījumu ir tiesības noformēt papīra formā saskaņā ar normatīvajiem aktiem par medicīnisko dokumentu lietvedības kārtību."

16. Papildināt noteikumus ar 49. un 50. punktu šādā redakcijā:

"49. Šo noteikumu 6.16.1apakšpunktā un 2. pielikuma 7., 8. un 9. punktā minēto datu apstrādi veselības informācijas sistēmā Nacionālais veselības dienests nodrošina, sākot ar 2019. gada 1. janvāri.

50. Šo noteikumu 28.1 punktā minētā ārstniecības atbalsta persona – ārstniecības iestādes klientu un pacientu reģistrators – 6.13. un 6.16.1 apakšpunktā un 2. pielikuma 7., 8. un 9. punktā norādītos datus veselības informācijas sistēmā apstrādā, sākot ar 2019. gada 1. janvāri."

17. Papildināt 2. pielikumu ar 7., 8. un 9. punktu šādā redakcijā:

"7. Atzīme par nepieciešamā veselības aprūpes pakalpojuma steidzamību un steidzamības pamatojums\*.

8. Atzīme, vai nosūtījums izsniegts dinamiskajai novērošanai\*.

9. Norāde, vai veselības aprūpes pakalpojumu var apmaksāt no valsts budžeta līdzekļiem."

Ministru prezidents Māris Kučinskis

Veselības ministre Anda Čakša